kardosdrur/scandi-wiki huggingface dataset:
Lars Mikkes

Lars Mikkes (født 24. februar 1967 i Odense) er en dansk billed- og multikunstner, der siden 1980 har haft en stor produktion indenfor en bred vifte af genrer blandt andet malerier, grafik, keramik, skulpturer, installationer, performance, elektronisk musik, fotografi, video og poesi.

Han gik på Det Fynske Kunstakademi i perioden 1980-1986 og debuterede på Charlottenborg Forårsudstilling i 1982. I 2001 blev han optaget i Kunstnersamfundet. 
1996,  Deltog i Kunstpalast Große kunstausstellung NRW  Dusseldorf  Tyskland (35 udvalgte Danske kunstner fra 1945 - 1996).
2006, Blev fast komponist for musikforlaget Apollo Live.
Künstlerhaus Bethanien Berlin tildelte ham i 2010 et kunstnerlegat.
2010 Medstifter af den elektroniske musikgruppe Circuit Odyssey, der i dag består af Alex Mørch, Johnny Vincent Caltalot og Lars Mikkes. 
Kunsthal ULYS blev grundlagt i 2015 af Lars Mikkes og han var formand i en periode på 3 år fra 2015 - 2018.
Kunstlaboratorium ULYS og Kunstlaboratorium POL blev stiftet i 2016 af Mikkes og er desuden formand for Kunstlab POL i Polymeren Årslev. 
2016, Debut som filminstruktør sammen med Alex Burceff på novellekortfilmen Passport hvor Mikkes også spiller hovedrollen.
2017, Stor 50 års retrospektiv udstilling i Kunsthal ULYS.
2017, Kunstnerens mor Marie Mikkelsen dør i en alder af 77 år.
2017, Instruktør på kortfilmen “The Plastic man” manuskript af Christian Nørgaard.
2017, Flyttede til Assens. 
2017, Får officiel godkendt efternavn til “Mikkes”.
2018, Stifter og grundlægger af UDAD : Unik, Design, Art, development. 
2018, Brandts - Museum for kunst & Visuel Kultur. 5 værker fra 1985 vises i Deres samling af Dansk Kunst.    
2019, Stiftelse af Triumf filmselskab.
2019, Stifter og grundlægger af KOFAL Observatoriet : Kunst Observatoriet for andre liv.
2020, Første solo musikudgivelse album : ARIEL. 

Til dagligt bor Mikkes i Nyborg.

Noter

Eksterne henvisninger 
 Lars Mikkes på ArtSlant.com
 larsmikkes.dk Officielle hjemmeside
 
 Unik Design Art Development

Kunstnere fra Danmark
Personer fra Odense
Vibeke Grønfeldt

Vibeke Grønfeldt (født 12. december 1947 i Nordby på Samsø) er en dansk forfatter.

Bibliografi 
 2 noveller, 1975
 Djævelens trekant (roman), 1975
 Din tavshed er min skrift på væggen (roman), 1976
 En sommersøndag, 1978
 Sommerens døde (roman), 1978
 De andre steder, 1979
 Den første sne (roman), 1979
 Min lille lus fra København, 1980
 Baglandet (noveller), 1981
 Ikke noget, 1981
 Søvnen, 1981
 Det fantastiske barn (roman), 1982
 En rose i en pose, 1982
 Afdeling 44, 1983
 Tidens tilbud (roman), 1983
 Den blanke sol (roman), 1985
 Stenbillede (roman), 1986
 Mulighedernes land (roman), 1989
 Dødningeuret (roman), 1990
 Mekanik (roman), 1992
 Opdagelsen (roman), 1993
 Et godt menneske (roman), 1995
 Et let liv (roman), 1996
 I dag (roman), 1998
 Det rigtige (roman), 1999
 Om mig (roman), 2001
 Det nye (roman), 2003
 Mindet (roman), 2005
 I min tid (roman), 2006
 Indretningen (roman), 2008
 Livliner (roman), 2011

Hædersbevisninger 
 1976: Thit Jensens Legat
 1977: Henri Nathansens Legat
 1982: Otto Gelsted-prisen
 1982: Herman Bangs Mindelegat
 1986: Dansk Litteraturpris for Kvinder
 1989: Statens Kunstfonds livsvarige ydelse
 1996: Det Danske Akademis Store Pris
 1996: Otto Gelsted-prisen (anden gang)
 1999: Henrik Pontoppidans Mindefond
 1999: Kritikerprisen
 1999: Tagea Brandts Rejselegat
 2007: Leo Estvads Legat
 2008: Holger Drachmann-legatet
 2016: Montanas Litteraturpris

Ekstern henvisning 
 Litteratursiden.dk – Vibeke Grønfeldt 

Modtagere af Tagea Brandts Rejselegat
Romanforfattere fra Danmark
Novelleforfattere fra Danmark
Det Danske Akademis Store Pris
Danskere nomineret til Nordisk Råds Litteraturpris
Kunstnere på finansloven
Personer fra Samsø
Personer i Kraks Blå Bog
Dansksprogede forfattere fra Danmark
Kvindelige forfattere i det 20. århundrede
Kvindelige forfattere i det 21. århundrede
Modtagere af Montanas Litteraturpris
Modtagere af Otto Gelsted-prisen
Fillerafsnit

Et fillerafsnit er et afsnit af en tv-serie der ikke bidrager direkte til at bringe den overordnede handling videre. Filler-afsnit betragtes ikke nødvendigvis som værende noget negativt, omend mange serier har oplevet negativt orienteret kritik for brugen heraf. Når producenterne udvikler en tv-serie har de fået bestilling på x antal afsnit, og finder de at der ikke er tilstrækkelig historie til at dække det bestilte antal kan de – blandt andre løsninger – anvende et filler-afsnit.

Fortællerteknik
Tv-serier
Schwarze Elster

Schwarze Elster (øvresorbisk: Čorny Hałštrow; nedresorbisk: Carny Hałšter) er en flod i delstaterne Sachsen, Brandenburg og Sachsen-Anhalt i  det østlige Tyskland og en af Elbens bifloder fra højre med en længde på 179 km. Den har sit udspring i Elstra i Lausitzområdet nær Bischofswerda.

Schwarze Elster løber gennem byerne Kamenz, Hoyerswerda, Senftenberg, Lauchhammer, Elsterwerda, Bad Liebenwerda, Herzberg og Jessen. Den munder ud i Elben ved 
Elster, øst for Wittenberg.

Det er også en flod ved navn Weiße Elster i det østlige Tyskland.

Floder i Sachsen
Floder i Brandenburg
Floder i Sachsen-Anhalt
Oscar (navn)

Oscar eller Oskar er et drengenavn benyttet i vesteuropæiske lande. Dette navn er goidelisk og betyder hjorteelsker.

Danmarks Statistiks "Hvor mange hedder..."-tjeneste angiver disse tal for navnets hyppighed:

Kendte personer med navnet 
 Oscar 1. og Oscar 2., svenske konger.
 Óscar Freire, spansk cykelrytter.
 Oskar Hansen, dansk journalist og digter.
 Oscar de la Hoya, amerikansk bokser.
 Oskar Lafontaine, tysk politiker.
 Oscar Niemeyer, tysk-brasiliansk arkitekt.
 Óscar Pereiro, spansk cykelrytter.
 Oscar Peterson, amerikansk jazzpianist og -komponist.
 Oskar Schindler, sudetertysk industrimand og humanist.
 Oscar Wilde, irsk forfatter.

Navnet anvendt i fiktion 
 Oskar og Josefine er en dansk film fra 2005 instrueret af Carsten Myllerup.
 Oskar er en dansk film fra 1962 instrueret af Gabriel Axel.

Andre anvendelser 
 Oscar er den populære betegnelse for den pris, der er det synlige bevis på modtagelsen af en Academy Award fra den amerikanske filmbranche. Betegnelsen bruges også i andre sammenhænge, f.eks. Oscar (skak).

Drengenavne
Elster (Elben)

Elster (Elbe) er en by i den tyske delstat Sachsen-Anhalt. Den hører under Landkreis Wittenberg og har siden 2005 været en del af forvaltningssamarbejdet Elbaue-Fläming. Det har tidligere været del af et samarbejdet Elster-Seyda-Klöden.

Geografi og transport 
Kommunen og byen ligger cirka 15 km øst for Wittenberg og 10 km vest for Jessen. Kommunen løber hovedvej (Bundesstraße) B 187 og jernbanelinjen mellem Wittenberg og Cottbus.
Den ligger hvor floden Schwarze Elster løber ud i Elben.

Eksterne henvisninger 
 Elbe-Elster Turistforening 

Byer i Sachsen-Anhalt
Byer langs Elben
Nysgerrighed

Nysgerrighed er en elementær menneskelig følelse af at ville kende til noget ukendt. Det er et grundlæggende motiv, som ytrer sig i en trang til at undersøge omverdenen og at løse enhver modsætning i begrebsmæssige konflikter. Ifølge psykoanalysen er det en del af videdriften, som hos barnet fremkaldes af seksualitetens mysterier og siden rettes mod andre aspekter af omverdenen. Se også illustration;

Problemløsning
Psykologi
Clipshow

Clipshow, eller opsummeringsafsnit, er en særlig type af tv-serie-afsnit, hvis primære handling er sammensat af klip fra tidligere afsnit. Få, nye scener kan være brugt til at binde klippene sammen i en logisk fortælling. Årsagen til denne type afsnit kan være økonomiske eller af hensyn til seere. I serier med et komplekst plot kan producerne bruge clipshows til at minde seerne om formålet og tidligere begivenheder, mens nye seere får et forbedret overblik. F.eks. i første sæson af Alias blev der produceret et clipshow med dette argument, samt at de havde overskredet budgettet.

Fodnoter 

Tv-serier
Fortællerteknik
Come On

“Come On” er en sang skrevet og første gang indspillet af Chuck Berry, med hjælp fra hans søster, Martha, der sang i baggrunden som kor . 

Den blev valgt af The Rolling Stones som deres første single i 1963, hvor den blev nummer 21. på den amerikanske chart . Den blev indspillet med Mick Jagger som sang, mens Brian Jones spillede mundharmonika. Keith Richards spillede guitar på nummeret, mens Bill Wyman og Charlie Watts henholdsvis spillede bass og trommer. Koret bestod af Jones og Wyman. 

Sangen findes på opsamlingsalbummet More Hot Rocks fra 1972.

Eksterne henvisninger 

 Chuck Berry tekst “Come On” 
 The Rolling Stones officielle tekst
 Hør the Rolling Stones “Come On”
 Facts om Rolling Stones “Come On”
 Tekst og info om “Come On”

Fodnote 

Rolling Stones-sange
Singler fra 1961
Den europæiske rute for teglstensgotik

Den europæiske rute for teglstensgotik (; ) er en turistrute, der forbinder byer i Danmark, Tyskland og Polen:

 Danmark: Roskilde, Haderslev, Næstved og Løgumkloster
 Tyskland: Anklam, Bad Doberan, Brandenburg, Buxtehude, Frankfurt (Oder), Greifswald, Güstrow, Lüneburg, Neubrandenburg, Neukloster, Parchim, Prenzlau, Ribnitz-Damgarten, Rügen, Slesvig by, Schwerin, Stendal, Stralsund, Wismar og Wolgast

 Polen: Chełmno, Gdańsk, Kamień Pomorski, Olsztyn, Płock, Sławno, Stargard Szczeciński, Szczecin og Toruń.

Disse byer rundt om Østersøen har værdifulde attraktioner i form af teglstensgotisk arkitektur.

Galleri

Eksterne henvisninger 
 Den europæiske rute for teglstensgotik 

Teglstensgotik
Seværdigheder i Danmark
Seværdigheder i Tyskland
Seværdigheder i Polen
Geocenter Danmark

Geocenter Danmark (tidligere Geocenter København) er et center for geovidenskabelig forskning, undervisning, rådgivning og formidling. Geocenteret er et formaliseret samarbejde mellem de fire selvstændige institutioner: De Nationale Geologiske Undersøgelser for Danmark og Grønland (GEUS) samt Institut for Geografi og Geologi og Geologisk Museum ved Københavns Universitet og Institut for Geoscience ved Aarhus Universitet.

Samarbejdet omfatter bl.a. 
 Styrke den faglige synergi mellem grundforskning og anvendelsesorienteret forskning
 Forbedre rådgivningen af myndigheder og erhvervsliv. 
 Styrke og udvikle de geologiske og geografiske uddannelser. 
 Bidrage til en optimal udnyttelse af ressourcerne. 
 Tiltrække yderligere bevillinger til det geovidenskabelige område. 
 Tiltrække danske og udenlandske forskere og gæsteforskere til Geocentret. 
 Styrke deltagerne som attraktive samarbejdspartnere.

Geocentrets institutioner spænder over et vidt spektrum af geovidenskabelige fagområder. Med etableringen af Geocentret vil de forskningsmæssige tyngdepunkter være: 
Jordskorpens geologi, Sedimentære bassiners geologi, palæobiologi, grundvand, overfladelagenes geologi, geomorfologi og gletsjere, Stof- og energiomsætning i natur- og kulturlandskabet, by og regionalgeografi, arealanvendelse, naturressourceforvaltning og miljøanalyse.

Formand for chefkollegiet er administrerende direktør ved GEUS Johnny Fredericia. Kollegiet består af lederen for Institut for Geografi og Geologi, viceinstitutlederen for forskning ved Institut for Geografi og Geologi, to medlemmer af GEUS direktion og et medlem udpeget af Ministeriet for Videnskab, Teknologi og Udvikling.

Publikationer
Fire gange årligt udgives det populærvidenskabelige blad; Geoviden – Geologi og Geografi. Bladet er rettet mod undervisere og andre interesserede i geologi og geografi.

Eksterne henvisninger 
 Geocenter Danmark (kilde)

Geologiske selskaber og institutioner
Københavns Universitet
Aarhus Universitet
Vangen (Understed Sogn)

Vangen ligger i Vendsyssel og er en lille landsby og et industriområde i Understed Sogn, Frederikshavn Kommune, ca 6 kilometer syd for Frederikshavn by. Vangen hører til Region Nordjylland.

Området er primært industriområde med transportcenter og mindre håndværksvirksomheder men har også enkelte beboelser. Vangen grænser umiddelbart op til et andet lille bysamfund; Haldbjerg. 

Vangen var oprindeligt et trinbræt på den nedlagte banestrækning mellem Sæby og Frederikshavn. Trinbrættets navn var Understed.

Vangen er desuden et endepunkt for Frederikshavnmotorvejen og dermed den nordligste del af E45's kontinentale motorvejsstrækning, der går uafbrudt til Bologna i Italien.

Lokaliteter i Frederikshavn Kommune
Fire Prowrestling Returns

Fire Pro Wrestling Returns er et japansk wrestlingspil udgivet til PlayStation 2 af Spike i 2005. I 2007 kom der en engelsk version på markedet.

Roster
Spillet er unikt da det har over 300 wrestlere, og plads til ydere 500 som man selv kan lave. Alle wrestlerne har opdigtede navne, men det er meget tydeligt at se hvem de skal forestille. Wrestlerne har blot fået andre navne da Spike ikke har haft rettighederne til de rigtige, og derfor er funktionen "EDIT" også inkluderet, hvor spilleren selv kan gå ind og ændre navnet til det rigtige. F.eks. er der en figur der 100% ligner den amerikanske wrestler Sting, men hedder noget andet. Så går man simpelthen ind i "EDIT" og ændre navnet til Sting, og så er den ikke længere. Rosteren indeholder bl.a.:
Kenta Kobashi
Stan Hansen
Sting
Kevin Nash
Scott Hall
KENTA
Mitsuharu Misawa
Low-Ki
Steve Corino
Toshiaki Kawada
Takeshi Morishima
Jeff Jarrett
Spanky
Masahiro Chono
Mad Man Pondo
Ryuji Ito
Danshoku Dino
Jun Akiyama

Og bogstaveligt talt hundredvis af andre wrestlere.

Referencer

Computerspil fra 2005
PlayStation 2-spil
Chokoladekiks

Chokoladekiks er en form for kiks, hvor to kiks er sat sammen med et lag af chokolade eller en kiks der overtrukket med chokolade – mørk, lys eller hvid.

I 1891 indsendte Cadbury-brødrende et patent for en chokoladeovertrukket kiks. McVitie's introducerede sandwichkiks med chokolade i midten i 1925. I dag fås adskillige udgaver bl.a. hvor den normale chokolade udskiftet med karamel- eller mintchokolade.

Chokoladekiks er populære i hele verden, men særligt i Storbritannien.

Se også

Referencer 

Kiks
Kiks
Borddug

En dug (borddug) er et stykke stof, som er beregnet til at ligge på et bord. Duge er aflange, rektangulær eller runde. Dugen kan være til pynt, beskyttelse og reflektor af lys.

Borddugen kan dels være så stor, at den dækker hele bordet og endda hænger ned ad siderne, dels være mindre som  en løber eller en lysedug.

Duge kan være af mange materialer og væveformer.

Litteratur 
 

Dækketøj
Tekstiler
Deceptive Bends

{{Album
 |Titel         = Deceptive Bends
 |Kunstner      = 10cc
 |Type          = Studiealbum
 |Spor          =
 |Genre         = Art rock
 |Længde        =
 |Sprog         = engelsk
 |Indspillet    = 1977
 |Udgivet       = 1977
 |Producer      = 10cc
 |Udgiver       = 10cc
 |Musikere      =
 |Anmeldelser   =
 All Music Guide link
 |Før           = How Dare You!  (1976)
 |Nu            = Deceptive Bends  (1977)
 |Efter         = Bloody Tourists (1978)
 |Langtype      =
 |Kompileret af =
 |Diverse       =
}}Deceptive Bends'' var det femte album fra rock-gruppe 10cc. Det udkom i 1977 og blev et kæmpe-comeback, da de to originale medlemmer fra gruppen: Kevin Godley og Lol Creme forlod bandet.

Spor 
 "Good Morning Judge"
 "The Things We Do For Love"
 "Marriage Bureau Rendezvous"
 "People In Love"
 "Modern Man Blues"
 "Honeymoon With B Troop"
 "I Bought a Flat Guitar Tutor"
 "You've Got a Cold"
 "Feel the Benefit"

Eksterne henvisninger 
 

10cc-album
Album fra 1977
Sarah Bernhardt

Sarah Bernhardt (født 23. oktober 1844, død 26. marts 1923) var en fransk skuespiller med international stjernestatus. Bl.a. kendt for titelrollerne i Kameliadamen og Hamlet. Hun turnerede i Europa, USA og Australien.

Karriere 
Bernhardts karriere startede i 1862, da hun var studerende ved det kendte franske teater, Comédie-Française.
Hun fik succes, da hun i 1865 sov i en kiste, som beskrevet i hendes erindringer. Hun påstod, at det hjalp hende med at leve sig ind i sine tragiske roller. Langsomt blev hun kendt i Europa, og i 1870'erne var der bud efter hende i hele Europa og i New York. Hun fik hurtigt ry som en seriøs dramatisk skuespillerinde. Hun blev så berømt, at hun fik navnet ”Den vidunderlige Sarah”. Hun var utvivlsomt den mest berømte skuespillerinde i det 19. århundrede. Hun lærte mange unge kvinder at blive skuespillere. En af dem var skuespillerinden Liane de Pougy.

Hun besøgte Danmark under stor bevågenhed. Et marmorrelief af den druknende Ofelia udført af Sarah Bernhardt hænger i Det kongelige Teaters foyer.

Referencer

Litteratur 
 Sarah Bernhardt, Erindringer, Concord, 1984. .

Eksterne henvisninger 

 
 

Skuespillere fra Frankrig
Hollywood Walk of Fame
Modtagere af Den Kongelige Belønningsmedalje
Karsten Lund

Karsten Lund (født 12. november 1943 i Nykøbing Falster, død 27. maj 2015) var en fodboldspiller fra Danmark, der spillede for Vejle Boldklub og Danmarks fodboldlandshold. Lund var angriber.

Karriere 

Lund fik sin debutkamp for Vejle Boldklub d. 18. august 1962, hvor vejlenserne sejrede med 4-1 over Esbjerg fB. Hans afskedskamp var kampen mod FC Nantes d. 3. oktober 1973. Stoppet skyldtes, at han brækkede benet to steder.

Karsten Lund nåede at være med til at vinde DM i 1971 og The Double i 1972. I angrebet var Vejle de to år repræsenteret af navne som Allan Simonsen, Tommy Hansen, Ole Fritsen, Jørgen Markussen og Karsten Lund, og så skal man jo vinde noget.

I 1972 blev Karsten Lund topscorer i 1. division med 16 mål.

På landsholdet nåede Karsten Lund at spille 4 A-landskampe. Her blev det bl.a. til 2 mål i debutkampen mod Finland, samt en stor oplevelse i 5 0 sejren over rivalerne fra Norge i Idrætsparken.
Lund valgte efter sine blot 4 kampe selv at takke nej til landsholdet, da familie, arbejde og Vejle Boldklub kom i første række. I 1972 blev Karsten Lund tilbudt deltagelse i olympiaden i München, men takkede også her nej.

Karsten Lund er senere blevet badmintontræner, for Vejle Badmintonklub (VBK).

Statistik i VB 

 Danmarksturneringen: 204 kampe, 94 mål
 DBU's landspokalturnering: 33 kampe, 18 mål
 Europa Cuppen: 4 kampe, 1 mål
 Internationale: 23 kampe, 10 mål
 TOTO Cup: 21 kampe, 3 mål
 Danmarks fodboldlandshold: 4 kampe, 2 mål

Referencer

Eksterne henvisninger 
 Vejle Boldklub – Profil

Fodboldspillere fra Danmark
Fodboldspillere fra Vejle Boldklub
Personer fra Nykøbing Falster
Chojna

Chojna () er en by i det vestlige Polen, i voivodskabet vestpommern, Stettin byområde, ved floden Rurzyca med et indbyggeretal på 7.099 (2004) og et areal på 12,12 km².

Bebyggelser nær Chojna 

Byer

 Gryfino
 Cedynia
 Trzcińsko - Zdrój
 Moryń
 Mieszkowice
 Schwedt (Schwedt/Oder, Tyskland)
 Myślibórz
 Pyrzyce

Landsbyer

 Krajnik Dolny
 Widuchowa
 Bielinek
 Banie

Seværdigheder 

Naturen
 Piaskowa Skoven (polsk: Puszcza Piaskowa),
 Bielinek Naturreservat (polsk: Rezerwat Bielinek)

I byen

 Chojna ligger ved Den europæiske rute for teglstensgotik
 Kirke
 Rådhus

Eksterne henvisninger 

 Chojna online
 Den europæiske rute for teglstensgotik

Byer i Polen
Tidligere tyske byer
Forgotten Silver

Forgotten Silver er en fiktiv dokumentarfilm (mockumentary på engelsk) filmet og lavet i New Zealand af Peter Jackson, som selv er newzealænder, og kendt som instruktøren af Ringenes Herre-filmene. 

Filmen handler om Colin McKenzie, der er født i 1888 i New Zealand, der senere blev en overset filminstruktører. Filmen præsentere blandt andet påstande om, McKenzie i 1908 skabte en talefilm og i 1911 en farvefilm.

Resumé af filmen 

Colin McKenzie lavede mange film med sin bror, men da første verdenskrig udbrød i 1914 drog hans bror i krig, mens Colin McKenzie selv blev valgt fra fordi han havde platfødder.
Hans bror kom dog aldrig hjem fra krigen igen. Tabet af sin bror bragte Colin McKenzie i stor sorg, og han besluttede at flygte fra civilisationen, og ud i bjergene på den newzealandske vestkyst, hvor han tilbragte de næste år af sit liv alene.
Hans familie og pressen begyndte at undre sig over, hvor han blev af, men pludselig dukkede han op fra den rå natur vest på, med beskeden om, at han denne gang ville lave en kæmpe film, som skulle dedikeres den til sin afdøde bror. Navnet på den nye film var Salome, som var et forsøg på at filmatisere den bibelske historie om netop Salome.

Han havde op af bjergsiderne bygget en kæmpe kulisse som skulle forestille Jerusalem, hvor optagelserne skulle foregå. Han rekrutterede skuespillere i massevis, men filmen blev flere gange udskudt på grund af blandt andet manglende økonomi og dårlige vejrforhold. Endelig da der manglede få scener valgte Colin McKenzie at flygte til Marokko for at kæmpe i den spanske borgerkrig, hvor han senere døde.
Filmrullerne fra Colin McKenzies største film Salome blev fundet i slottet han havde bygget til netop filmen.

Under en borgerkrig i Spanien, blev McKenzie dræbt fordi han prøvede at hjælpe sin ven. Han blev skudt ned af et maskingevær sammen med netop denne ven. Under samme ophold i Spanien mødte han en newzealandsk sygeplejerske fra Røde Kors, som han knyttede sig til, og blev gode venner med. Hun kommer også med udsagn om ham i dokumentarfilmen, og er en af de eneste fra filmen, som kendte ham personligt.

Ekstern henvisning 
 

Film fra New Zealand
Film fra 1995
Film instrueret af Peter Jackson
Partitiv

Partitiv er en kasus, der findes på bl.a. finsk og estisk. Den er delvist sammenlignelig med akkusativ, fordi den på disse sprog også betegner objektet i en sætning. 

Her ses nogle eksempler på dansk for at vise forskellen:
Partitiv: Jeg spiser mad (=jeg spiser noget af maden)
Akkusativ: Jeg spiser maden (=jeg spiser al maden)
Par: Jeg drikker saftevand (=jeg drikker en slurk af saftevandet)
Akk: Jeg drikker saftevandet (=jeg drikker alt saftevandet)
Par: Jeg hæver penge (=så der stadig er nogen tilbage)
Akk: Jeg hæver pengene (=alle de penge der er)

Som det tydeligt fremgår, er både partitiv og akkusativ altså objekt i sætningen, og forskellen
kan vises selv på dansk, men på f.eks. de finsk-ugriske sprog, hvor der hverken er forskel på køn eller bestemt/ubestemt, er det en fordel at kunne skelne mellem de to kasus. Har man svært ved
at huske forskel på partitiv og akkusativ, skal man tænke på partitiv som "a part of" – "en del af".

Partitiv genitiv 
Partitivens funktion er på nogle sprog overtaget af genitiv, der i denne brug kaldes partitiv genitiv, delingsgenitiv. 

Tysk:  Viele Mitglieder der deutschen Regierung ... (mange medlemmer af den tyske regering);  Ein Teil des Körpers (en del af kroppen). 

Latin: Pars militum (en del af soldaterne); magna pars diei consumpta erat (en stor del af dagen var gået).

Russisk har også partitiv genitiv, men kender samtidigt den selvstændige kasus partitiv.

Grammatik
Kasus
Illativ

Illativ er en kasus, der viser en bevægelse til et sted. Kasusen er navngivet af den danske sprogforsker Rasmus Rask.

Eksempler på illativ:

 miškan (fra litausk) = ind i skoven 

 házba (fra ungarsk)= ind i huset

På mange andre sprog (f.eks. tysk og latin) er illativ smeltet sammen med akkusativ. 

På tysk f.eks.:

 In den Wald = ind i skoven
 Ins (=in das) Haus = ind i huset

Den modsatte kasus er på nogle sprog (separativ) ablativ. Stort set samme funktion som illativ har allativ.

Grammatik
Kasus
Mirosław Hermaszewski

General Mirosław Hermaszewski (født 15. september 1941 og opvokset i Wrocław, død 12. december 2022) var den første polak i rummet.

Referencer

Eksterne henvisninger 

Kosmonauter fra Polen
Landkreis Wittenberg

Landkreis Wittenberg er en Landkreis i den østlige del af den tyske delstat Sachsen-Anhalt. Den ligger ved floderne Elben og Schwarze Elster. Nabokreise er i nord de brandenburgske Landkreise Potsdam-Mittelmark og Teltow-Fläming, i øst den brandenburgske Landkreis Elbe-Elster, i syd den Sachiske Torgau-Oschatz og Delitzsch og i vest Landkreis Anhalt-Bitterfeld og den kreisfri by Dessau-Roßlau.

Geografi 
Elben gennnemløber landkreisen på en strækning af 52 km. I nord strækker sig fra øst mod vest de skovrige højdedrag Fläming med sine udløbere. I syd ligger det største sammenhængende skovområde i midttyskland Dübener Heide.

Byer og kommuner 
(indbyggertal pr 31. december 2006)

Selvstændig forvaltning
 Jessen (Elster), Stadt (14.878)
 Lutherstadt Wittenberg (46.133)

Forvaltningssamarbejdermed de deltagende kommuner
* for administrationsby

Eksterne henvisninger 

 Website des Landkreises Wittenberg